Document ID: 32004D0892

KOMISSION PÄÄTÖS,
tehty 20 päivänä joulukuuta 2004,
päätöksen 2004/614/EY muuttamisesta siltä osin kuin on kyse lintuinfluenssaan liittyvien suojatoimenpiteiden soveltamisajasta Etelä-Afrikassa
(tiedoksiannettu numerolla K(2004) 5011)
(ETA:n kannalta merkityksellinen teksti)
(2004/892/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY (1) ja erityisesti sen 18 artiklan 7 kohdan,
ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY (2) ja erityisesti sen 22 artiklan 6 kohdan
sekä katsoo seuraavaa:
(1)
Komissio hyväksyi Etelä-Afrikan tasavallassa esiintyvään erittäin patogeeniseen lintuinfluenssaan liittyvistä suojatoimenpiteistä 24 päivänä elokuuta 2004 tekemällään päätöksellä 2004/614/EY (3) lintuinfluenssaan liittyviä suojatoimenpiteitä sileälastaisten lintujen parvissa Etelä-Afrikassa.
(2)
Sileälastaisten lintujen hävittämisen ja tartuntatilojen desinfioinnin jälkeen olisi kuluttava vähintään kuusi kuukautta ennen kuin sileälastaisten lintujen lihan ja niiden munien tuonti Etelä-Afrikasta yhteisöön voidaan jälleen sallia. Tilanne huomioon ottaen olisi jo hyväksyttyjä suojatoimenpiteitä jatkettava.
(3)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 2004/614/EY 7 artiklassa oleva päivämäärä ”1 päivään tammikuuta 2005” päivämäärällä ”31 päivään maaliskuuta 2005”.
2 artikla
Tämä päätös on osoitettu kaikille jäsenvaltioille.
Tehty Brysselissä 20 päivänä joulukuuta 2004.

Labels: 20
3
18
6